JY LEES NOU Oud-Mej. SA se stryd met haar gewig
Agter Claudia Henkel se volmaakte voorkoms skuil 'n stryd met haar gewig, wat nou vir die eerste keer iets van die verlede is.
Maar sedert sy agt jaar gelede as Mej. SA gekroon is, was haar lewe nie altyd so perfek soos wat dit vir buitestanders gelyk het nie. Die afgelope paar jaar het sy met haar gewig gesukkel. Sy was op 'n tyd só maer dat haar bekommerde ma vir haar gesê het dit lyk of sy enige oomblik gaan breek. Buiten die stryd met haar gewig, is Claudia ?ook deur moeilike verhoudings en ?kon sy lank nie haar voete in 'n loopbaan vind nie.
Voor ons gesels, bring sy rooibostee op 'n skinkbord. Haar twee miniatuur Yorkshire-terriërs, Armani en Chloé, trippel agter haar aan – elkeen in 'n ?gestreepte truitjie. Sy gaan sit agteroor op die wit leerbank, die skugter Chloé agterna op haar skoot.
Tog het sy ?geweet sy is nie ?gesond nie.
Sowat twee jaar ná haar kroning het sy begin gewig optel. Sy het die gewig met kitsdiëte probeer afskud. "Veral hoëproteïen-diëte. Soms het ek ?sommer my eie eetplan saamgestel en besluit ek mag net 'n spesifieke hoeveelheid kalorieë per dag eet. Jy doen mal dinge as jy jonk is."
Die afgelope jaar het haar lewe ook begin verander. Sy het 'n loopbaan gevind waaroor sy passievol is – sy het ?'n onderneming wat spesiale geleenthede reël. En sy het 'n wonderlike man ontmoet.
Terselfdertyd het die vetjies stelselmatig aanhou wegsmelt. Sy het nog 8 kg verloor, al het sy weer koolhidrate geëet. Dit was asof haar lyf self na balans teruggekeer het.
"Wanneer jy verslank, sit jy jou metabolisme deur baie en dit raak al hoe stadiger. Ek het besef as ek koolhidrate eet, word ek nie vetter ?nie. Dit voel of alles nou weer reg ?is met my lyf, asof my metabolisme weer vinnig is."
"Almal vra wat ek gedoen het, en ek wens ek kan sê ek het 'n wonderdieet ontdek. Ek eet elke aand koolhidrate en drink gereeld 'n glas wyn terwyl ek kos maak. Ek sorg net dat ek nie massiewe porsies eet nie." Sy oefen ook nie meer so fanaties nie en speel net af en toe gholf.
Claudia glo sy het met haar gewig gesukkel omdat sy nie gelukkig was nie. Sy was in 'n paar verhoudings wat nie een langer as ses maande gehou het nie en het gewonder watter loopbaan haar gelukkig sou maak.
Sy het gewoonlik vir tall, dark en handsome-mans geval, maar Orin is rugged, haar éintlike smaak.
Sy onthou net ná haar kroning het een van haar pa se vriende vir hom gesê die een ding waarmee Claudia gaan sukkel, is om 'n man te kry, want hulle gaan agter die Mej. SA aan wees.
"Ek dink baie van die ouens met wie ?ek vroeër uitgegaan het, wou hê ek ?moes iemand wees wat ek nie is nie. ?Mense verwag iets wat jy nie is nie, ?dat jy 'n trofee is, en dat jy heeltyd mooi moet lyk. Dis byna asof hulle nie die moeite gedoen het om my te leer ken nie. Skoonheidskoninginne word nie beeldskoon wakker nie. En jou lewe is nie een groot glansgeleentheid nie. Jy is 'n regte mens. Jy weet, my ?hare ís deurmekaar as ek soggens op-staan en ek het nié grimering aan nie."
"Orin is lief vir Claudia Henkel, nie ?vir Mej. SA nie. Vir hom is ek die mooiste wanneer ek nie grimering dra nie. En dít is vir my belangrik."
"Ek het aanvanklik ?nie in hom belang gestel nie, want hy is 'n jaar jonger as ek. Ek het ?nog altyd van 'n ouer, meer volwasse man gehou. Maar nou dink ?ek mans is almal dieselfde; hulle word nooit groot nie." Sy lag.
Die week daarna het hulle gaan koffie drink en sy het 'n heel ander sy van hom ontdek.
"Toe was daar nie meer pretensie nie. Ek het besef hy was maar net daai aand op sy senuwees."
Die liefde het net daar in Melrose, oor 'n paar koppies koffie en ure se gesels, vlamgevat. Nou is hulle byna 'n jaar en 'n half saam.
Sy het in November verlede jaar ?betrokke geraak by die skoonheids-onderneming Sorbet. Hulle reël bederfgeleenthede vir vroue en kombineer dit met inspirerende motiveringspraatjies deur vroue.
"Dis vir my wonderlik, want wan-neer die vroue daar wegstap, voel ?hulle goed oor hulself, emosioneel ?en fisiek. Ek wou nog altyd vroue ?se lewe aanraak. Nou doen ek dit. ?Ek is presies waar ek moet wees ?in my lewe."